དེ་མིན་ཁོང་གིས་སོ་སོའི་བཟའ་ཟླའི་སྐོར་ག་དུས་ཡིན་ཡང་ཉུང་ཙམ་ལས་མི་བཤད་ལ།དེའང་གདོང་ནས་དེའི་སྐོར་བཤད་འདོད་མེད་པའི་རྣམ་འགྱུར་ནི་ཁོང་ཁྲོ་དང་སུན་སྣང་ལྟ་བུ་ཞིག་སྟོན་གྱི་རེད།ཡིན་ཡང་དེ་སྔོན་ཁོང་གིས་བཟའ་ཟླའི་སྐོར་ང་ལ་ཟུར་ཙམ་བཤད་མྱོང་བ་ནི་ཁོང་དམག་ནང་ཛ་དྲག་ཆེན་པོ་ཡོད་པའི་སྐབས་སུ་ཐེངས་ཤིག་ཕྱིར་ལོག་དུས་ཁོང་གི་བཟའ་ཟླས་མི་གཞན་དང་འབྲེལ་བ་ཡོད་ལུགས་ཐོས་འདུགའོན་ཀྱང་ཁོང་དེ་ཙམ་ཡིད་ཆེས་མེད་པར་མུ་མཐུད་བཟའ་ཟླ་དང་འཚོ་བ་བསྐྱེལ་འདོད་ཀྱང་བཟའ་ཟླ་མོས་ཁོང་དང་ཁ་བྲལ་དགོས་པའི་རེ་འདུན་ཐོག་མར་བཏོན་འདུགཁོང་ཧ་ཅང་བློ་ཕམ་དང་བཅས་ལམ་སེང་དེར་མོས་མཐུན་གྱིས་བཟའ་ཟླ་མོ་ལ་སོ་སོར་ཡོད་པའི་དངུལ་ཚང་མའམ་ཨོ་སྒོར་འབུམ་ཁ་ཤས་ཙམ་སྤྲད་འདུག་པར་བཟའ་ཟླ་མོས་ད་ལྟ་ཡིན་ཡང་ཁོང་ལ་བཀའ་དྲིན་ཆེན་པོ་ཡིན་ལུགས་ཀྱི་དྲིན་གསོ་བྱེད་ཀྱི་ཡོད་རེད་ཟེར།ཡིན་ཡང་ཁོང་དུས་དེ་ནས་བཟུང་བུད་མེད་ལ་ཞེ་མེར་ཞིང་སླར་ཡང་བཟའ་ཚང་བསྒྲིགས་པའི་འདོད་པ་ཁྱོན་ནས་མེད་པ་ཆག་ཅིང་།དེ་སྔོན་ཡང་བཟའ་ཟླ་མོ་དང་མཉམ་དུ་ཕྲུ་གུ་མ་བྱུང་བར་བརྟེན།ད་ལྟའི་ཆར་ཁོང་ལ་བུ་རྒྱུད་གཅིག་ཀྱང་མེད་པ་རེད་འདུགའདིའི་སྐོར་བཤད་ཡོང་དུས་ཁོང་གིས་ང་ཐོག་མར་ཁོང་གི་ཁང་པར་སླེབས་དུས་ཁྱོད་ཀྱིས་ཆུ་ཚོད་གཉིས་ནང་ངའི་ཉལ་ཆས་རྣམས་གཙང་སྦྲ་དོད་པོར་བཞག་དགོས་པ་དང་།ངའི་གྱོན་ཆས་རྣམས་སྟེབས་ཆག་རྒྱག་དགོས།དེ་མིན་གཞན་ངས་ཁྱོད་ལ་ད་དུང་ལས་ཀ་གཞན་ག་རེ་མངགས་དགོས་མིན་ལྟ་ནས་བཤད་ཆོག་ཅེས་གསུངས་ཚར་རྗེས་ང་ལ་གྱོན་ཆས་བླུགས་སྣོད་དང་ཉལ་ཁང་མིག་སྟོབ་བྱེད་པ་ལས་གཞན་གདོང་ལ་རྣམ་འགྱུར་ཡག་མདོག་ལྟ་བུ་ཟུར་ཙམ་ཡང་མི་འདུག་པས་སྐབས་དེར་ངའང་ཏོག་ཙམ་དོགས་མི་བདེ་བ་འདྲ་བྱུང་མྱོང་བ་དེ་ད་ལྟའང་དྲན་སོས་ཀྱི་འདུག